કાલુપુરમાં રહેતા ફરિયાદી મુનાફ મેમણે કરેલા આક્ષેપ પ્રમાણે શાહઆલમ રસુલાબાદ ખાતે તેમની ભાડાની દુકાન આવેલી છે. તારીખ 19-10-15ના રોજ દુકાનનાં તાળાં તોડીને કેટલીક અજાણી વ્યકિતઓ દુકાન ઉપર કબજો જમાવીને દુકાનમાં પડેલો માલસામાન ચોરીને લઇ ગઇ હતી, જેની જાણ મુનાફ મેમણને થતાં તેમને તાત્કા‌િલક પોલીસને ફોન કરીને ઘટનાસ્થળ ઉપર બોલાવી દીધી હતી. તે સમયે ઘટનાસ્થળ ઉપર ઇસનપુર પોલીસ સ્ટેશનના કોન્સ્ટેબલ લવજીભાઇ અને અન્ય બે પોલીસકર્મીઓ આવ્યા હતા. મોડી રાતે ગુનો દાખલ કરવા માટે પોલીસ ઇન્સ્પેક્ટર એમ. એન. પંડ્યાની મંજૂરી લેવી પડે તેવું જણાવીને લવજીભાઇ દુકાનની ચાવી લઇને જતા રહ્યા હતા.